Rauf Cabbarov

Rauf Cabbarov (tam adı: Rauf Əbdülqədir oğlu Cabbarov;  8 iyul 1935, Bakı, Azərbaycan SSR, SSRİ —  11 may, 2010, Bakı, Azərbaycan) — Azərbaycan boksçusu və boks məşqçisi. SSRİ çempionu,idman ustası və Azərbaycan Respublikasının Əməkdar məşqçisi,Milli komandanın baş məşqçisi. Onun yetirmələri Rövşən Hüseynov 1993-cü ildə gənclər və böyüklər arasında Avropa çempionu, 1994-cü ildə Dünya Kubokunun qızıl mükafatçısı olmuş, Əli İsmayılov 2 dəfə Avropa və 2 dəfə dünya çempionatı və kuboku yarışlarının bürünc medalını qazanmışdır.

 Həyatı 
1935-ci ilin iyulun 8-də Bakı şəhərində anadan olub. İlk olaraq Bakının Vidadi küçəsində, daha sonra Bayıl qəsəbəsinin Qurban Abbasov 34 küçəsində yaşamışdır. Boksla 10 il məşğul olmuş, respublika və ümumitiffaq miqyaslı yarışlarda qalib və mükafatçı kimi fərqlənmişdir. Əmək fəaliyyətinə 1957-ci ildə L. Şmidt adına zavodda çilingər vəzifəsində başlamışdır. 1960-cı ildən lampa zavodunda baş operator, 1963-cü ildə Taksi-Motor Parkında - yağlayıcı, 1969-cu ildən isə "Dinamo" idman cəmiyyətində və Bakı Uşaq-Gənclər idman məktəbində boks üzrə məşqçi-müəllim kimi fəaliyyət göstərmişdir. Uzun illər Azərbaycan yığma komandasının baş məşqçisi olmuş, onlarla yüksək dərəcəli boksçular hazırlamışdır. Onun yetirmələri Rövşən Hüseynov 1993-cü ildə gənclər və böyüklər arasında Avropa çempionu, 1994-cü ildə Dünya Kubokunun qızıl mükafatçısı olmuş, Əli İsmayılov Avropa və dünya çempionatı və kuboku yarışlarının bürünc medalını qazanmışdır.

2004-cü ildən sonra iki dəfə ürək infarktı keçirən Cabbarovun uzun müddət səhhəti ilə bağlı problemləri olub. 2010-cu il mayın 11-də Zabrat qəsəbəsində dəfn olunub.

Ailəsi
Azərbaycanın ilk diktoru Fatma Cabbarova Rauf Cabbarovun əmisi qızıdır.

 Təltif və mükafatları 
O, SSRİ idman ustası və Azərbaycan Respublikasının Əməkdar məşqçisi idi.

 2000 —  "Tərəqqi" medalı
 2003 — Azərbaycan Respublikası Prezidentinin fərdi təqaüdünə layiq görülmüşdür.

 Qalereya 

 İstinadlar 

Kateqoriya:Azərbaycan boks məşqçiləri
Kateqoriya:SSRİ boksçuları
Kateqoriya:Azərbaycan SSR əməkdar məşqçiləri
Kateqoriya:Bakıda doğulanlar
Kateqoriya:Bakıda vəfat edənlər
Kateqoriya:SSRİ idman ustaları
Kateqoriya:SSRİ idman ustaları
Kateqoriya:Ürək tutmasından ölənlər
Kateqoriya:Azərbaycan Respublikası Prezidentinin fərdi təqaüdçüləri